tomron87/hebrew-wikipedia-sentences-corpus huggingface dataset:
פעולת החיבור מוגדרת על-פי הכללים ו- לכל a ממשי, וכך מוגדרות כל האפשרויות לחבר שני איברים של הקבוצה החדשה, למעט , ביטוי שאינו מוגדר.
אפשר להרחיב את הגדרת הכפל באופן דומה, כאשר הביטוי נשאר לא מוגדר.
פעולת החילוק מקיימת את הכלל לכל a ממשי, וגם כאן, הביטוי אינו מוגדר.
הקבוצה החדשה אינה שדה (משום שהפעולות אינן מוגדרות שם באופן מלא).
לכך שביטויים מסוימים נשארים בלתי מוגדרים יש סיבה: אם נקבע למשל ש- , נצטרך לקבל גם את השוויון המופרך , או לוותר על האסוציאטיביות של החיבור.
ראו גם שדה המספרים הסוריאליסטיים.
אחת התוצאות הראשונות הנובעות מהאקסיומות של הגאומטריה היא שכל ישר מכיל אינסוף נקודות.
תוצאות נוספות הן שבכל מישור נמצאים אינסוף נקודות שונות ואינסוף ישרים שונים, וכן ישנם אינסוף מישורים שונים.
עם זאת, עד סוף המאה ה-19, האינסוף כמעט ולא נדון בגאומטריה, למעט בהקשר של תהליכים שניתן להמשיך ללא כל הגבלה.
למשל, קו היה מה שנקרא כיום קטע קו, בתנאי שאפשר להרחיב אותו עד כמה שרוצים; אבל הרחבתו "עד אינסוף" לא באה בחשבון.
באופן דומה, קו בדרך כלל לא נחשב כמורכב מאין סוף נקודות, אלא כמיקום שבו ניתן למקם נקודה.
גם אם יש אינסוף מיקומים אפשריים, רק מספר סופי של נקודות יכול להיות ממוקם על קו.
אחד היוצאים מן הכלל הנדירים של מושג מתמטי הכולל אינסוף ממשי היה גאומטריה פרויקטיבית, שבה מוסיפים נקודה שבה נחתכים כל הישרים, זוהי נקודת האינסוף.
ניתן לראות את המישור המרוכב ככדור, המכונה הספירה של רימן, המכיל את כל איברי המישור בתוספת נקודה אחת, בקוטב הצפוני של הכדור - האינסוף.
זוהי דוגמה למצב שבו האינסוף הוא נקודה לכל דבר במרחב, והיא מאפשרת טיפול נוח בפונקציות שמקבלות ערכים אינסופיים.
במתמטיקה המודרנית, לאחר השימוש בתורת הקבוצות ליסודות המתמטיקה, מקובל לדבר על קווים כ"קבוצות אינסופיות" של נקודות.
באלקטרודינמיקה קוונטית ובתורת השדות הקוונטית, שני ענפים של תורת הקוונטים שהיא נושא מרכזי בפיזיקה המודרנית, עלתה בעיה של משוואות המציגות מציאות פיזיקלית ותוצאתן אינסוף.
הפיזיקאי ריצ'רד פיינמן הציע פתרון לבעיה זו, הקרוי רנורמליזציה.
התגלית לפיה היקום מתפשט העלתה בהכרח את השאלה האם התפשטות היקום היא תהליך שיימשך עד אינסוף או שתהליך זה ייעצר בשלב כלשהו.
שאלה זו היא שאלת מפתח בקוסמולוגיה.
סינגולריות כבידתית, הנקראת בקיצור סינגולריות וגם ייחודיות, היא נקודה במרחב בה צפיפות החומר אינסופית.
תורת היחסות הכללית מאפשרת את קיומן של נקודות סינגולריות, וצופה בהן עיקום אינסופי של המרחב-זמן.
מודל המפץ הגדול של היקום מכיל נקודה סינגולרית בתחילתו של הזמן.
בסינגולריות המפץ הגדול, המודל חוזה שצפיפות החומר ועיקום המרחב-זמן יהיו אינסופיים.
במודלים קוסמולוגיים מסוימים קיימת נקודה סינגולרית נוספת של היקום, הקרויה הקריסה הגדולה, והיא מציינת את קץ הזמן ביקום.
משפט מתמטי קובע כי סינגולריות קיימת בהכרח בכל חור שחור.
הצייר מאוריץ קורנליס אשר הרבה לחקור את מושג האינסוף ביצירותיו.
רבות מיצירותיו מציגות דמויות ההולכות וקטנות לאינסוף.
דוגמה מובהקת לכך היא הציור "גבול מעגל 4 - שמים וגיהנום" משנת 1960.
בטכניקת מיז-אנ-אבּים סיפור נמצא בסיפור או תמונה נמצאת בתמונה בין שיהיה אינסוף ליניארי כמו באפקט דרוסטה ובין שיהיה מחזורי (סיפור אחרון מתחבר לסיפור ראשון).
אפקט דומה מתקבל בצילום בהצבת מראה מול מראה.
הרעיון המוקדם ביותר שתועד על האינסוף ביוון הוא ככל הנראה הרעיון של הפילוסוף היווני הפרה-סוקרטי, אנכסימנדר (בערך 610 - 546 לפנה"ס לערך).
הוא השתמש במילה apeiron, שפירושה "בלתי מוגבל", "אינסופי", ואולי ניתן לתרגם כ"אינסופי".
אריסטו (350 לפנה"ס) הבחין בין "האינסוף הפוטנציאלי" לבין "האינסוף הממשי (אקטואלי)", שאותו הוא ראה כבלתי אפשרי בשל הפרדוקסים השונים שנראה שהוא מייצר.
רעיונותיו של אריסטו נוסחו ביתר פירוט בימי הביניים, למשל על ידי הפילוסוף בן המאה ה-14 ויליאם איש אוקאם.
הפרדוקסים המפורסמים של זנון מאלאה (c.
לפני הספירה), במיוחד "אכילס והצב", היו תרומות חשובות לדיון הפילוסופי בכך שהבהירו את הפערים בהבנת האדם את מושג האינסוף.
טיעוניו של זנון עוסקים בפרדוקסליות של התנועה ושל הזמן כאשר מחלקים גודל סופי נתון לחלקים רבים והולכים לבלי גבול.
פתרון לפרדוקסים אלה נמצא רק בביסוס התאורטי של מושג האינסוף במתמטיקה, החל מהמאה ה-17. הפרדוקסים הללו תוארו על ידי הפילוסוף הבריטי ברטרנד ראסל כ"עדינים ועמוקים לאין שיעור".
בתורת הסוד היהודית, מכונה התגלות האל הראשונית והעילאית ביותר כ"אור אין סוף".
המקובלים כינו את ההתגלות האלוהית בשם אור, מכיוון שהאור מתייחד בתכונות רבות שיכולות להוות דוגמה ומשל ביחס להתגלות האלוהות - להלן חלק מהתכונות: 1. האור מחובר למקורו.
2. האור הוא "מעין המאור" כלומר דומה בתכונותיו למאור.
(לדוגמה אור השמש הוא בהיר כמו גוף כדור השמש) 3. האור מאיר באופן פסיבי ממקורו ואין לו מציאות כשלעצמו.
(הוא אינו "מחליט" האם להאיר או לא).
כך גם האור האלוהי - 1. מחובר למקורו = עצם האלוה.
2. האור האלוהי ש"מאיר" בעולם הוא כמו השתקפות של המקור - האל.
3. האור אינו אלוהים נפרד אלא התפשטות "אוטומטית" של האלוהים.
ביטוי רווח בספרות הקבלה לגבי "אור אין סוף" הוא "לית מחשבה תפיסא ביה" = אין מחשבה נתפסת בו.
כלומר בלתי ניתן "לתפוס" בחוש כלשהו את האור מכיוון שהוא למעלה מחושי האדם, ובכל זאת הוא מתגלה אצל בני האדם
על אף ש"כליהם" מצומצמים והבנתם יחסית ומוגבלת.
נושא זה נחקר רבות בחסידות ובקבלה.
השימוש בסמל האינסוף בפסיכולוגיה מהווה ייצוג לאוטיזם.
הסמל, שהחל לשמש ביוני 2004, נבחר כתגובה להקשרים השליליים הקשורים לסמל הפאזל, אשר ארגוני הורים נוהגים להשתמש בו.
רוב חברי הקהילה האוטיסטית תופסים את סמל הפאזל כהתייחסות מעליבה, המצביעה על כך שאוטיסטים עשויים להיראות כחידה.
אינפוגרפיקה היא סוגה בתחום תקשורת חזותית שמשתמשת בשילוב של הדמיית נתונים, תמונות וטקסט להעברת מידע הסברתי שלא ניתן להעביר בפשטות ובמהירות דרך טקסט בלבד.
בדרך כלל זה כולל מידע מופשט, כמו נתונים ותהליכים, מידע נסתר, כמו המבנה הפנימי של גוף האדם או מכונה והנחיות לפעולה.
אינפוגרפיקה מיועדת לקהל הרחב ומשמשת לצורך הסבר מידע בתקשורת ההמונים.
יוצר האינפוגרפיקה מחליט מראש על אופן ההסבר של סיפור, מידע או מסר שהוא רוצה להעביר ולאיזו השפעה הוא רוצה לגרום.
לפי הגדרה זו, אינפוגרפיקה היא מקבילה חזותית לכתבת פרשנות או סיקור.
אינפוגרפיקה מציגה רק את המידע הספציפי שתומך במטרת ההסבר.
זאת, בניגוד להצגת מידע שמאפשרת למשתמשים בה לחקור ולהפיק תובנות מן הנתונים באופן עצמאי.
אחד מחוקרי האינפוגרפיקה המודרנית הוא פרופסור אדוארד טאפטי, אשר כתב מספר ספרים בנושא.
בספריו מרבה טאפטי לתת דוגמאות מההיסטוריה ולהזכיר שהסינים היו מהראשונים שהשתמשו באינפוגרפיקה.
תחום זה נהנה מהתפתחות רבה בתחילת המאה ה-21 וניתן לראות שילוב אינפוגרפיקה הולך וגובר בעיתונות, גאוגרפיה, חינוך, שיווק.
אִינְסְטִינְקְט (יצר בסיסי, לפי קביעת האקדמיה ללשון העברית) מוגדר בביולוגיה ובמרבית ענפי הפסיכולוגיה כנטייה מולדת ונלמדת לביצוע מעשה מסוים באופן מדויק ואוטומטי כתגובה לגירוי ספציפי.
בדרך כלל אינסטינקטים הם תבנית פנימית של תגובות למצבים מסוימים.
תפקיד האינסטינקטים בדרך כלל הוא לקבוע במנגנוני הדחפים שיעוררו יצור לפעולה.
הפעולה המסוימת המבוצעת עשויה להיות מושפעת על ידי למידה, סביבה ועקרונות טבעיים.
בעיקרון, ככל שיצור הוא ממין טקסונומי בעל מוח מפותח יותר, ההתנהגות שלו מונעת פחות על ידי אינסטינקטים.
דוגמאות ניתן לראות בהתנהגותם של בעלי חיים, המבצעים מגוון פעילויות (לעיתים תשלובת) אשר אינן מבוססות על ניסיון קודם (למשל רבייה או אכילת חרקים).
דוגמאות אחרות כולל קרבות בעלי חיים וחיזור בבעלי חיים.
רמות גבוהות של מוליכים עצביים ממשפחת הקטכולאמינים, המופרשות בשעת לחץ כתגובה למצבי מתח, יכולים לדכא במהירות את הפעילות של קליפת המוח הקדם-מצחית ולהעביר אותה למצב "offline" כדי להגיב לסכנה, על ידי העברת השליטה על ההתנהגות למערכות פרמיטיביות יותר כמו האמיגדלה והסטריאטום שמתווכים תגובות אינסטינקטיביות (ואלמנו) פעולות על מצב offline.
התצפית המדעית באינסטינקטים או בדבר מה המעיד בביטחון גבוה על אינסטינקטים היא קשה מאוד.
זאת משום שקשה לתצפת ולהוכיח טיעונים הקשורים במניעים שאינם חשיבתיים ולכן אינם מודעים.
חקר החשיבה הלא מודעת הוא ממשימותיו הקשות ביותר של המדע.
כמה סוציוביולוגים וחוקרי התנהגות בעלי חיים ניסו לכלול התנהגות חברתית של בני אדם ובעלי חיים במונחים של אינסטינקטים.
אך ניסיון זה כשל בשל הקושי להוכיח שהתנהגות פשוטה באדם נובעת מאינסטינקט.
הפסיכואנליטיקאים הצהירו שאינסטינקט מתייחס לכוחות מוטיבציה אנושיים (כמו מין ותוקפנות).
שימוש זה במונח ספג ביקורת קשה כמו כלל הניסיון של הפסיכולוגיה לחקור את הלא מודע.
אולם, המושג "אינסטינקט" בפסיכואנליזה אינו מוגדר כהתנהגות אוטומטית אלא כדחף מולד לכיוון התנהגות כללי - דהיינו יצר.
הצורך בתקפות מדעית מכתיב לחוקרי התנהגות בעלי חיים הגדרה מחמירה ביותר עבור התנהגות שניתן לטעון שהיא מונעת אינסטינקטים.
להגדרה להתנהגות הנובעת מאינסטינקט בר חקירה יש חמישה מאפיינים:
התנהגות ייחודית כמעט לכל פרט למין טקסונומי מסוים ונדירה במינים אחרים.
דפוס התנהגות נוקשה ואחיד - הפרעה לאחד משלבי דפוס ההתנהגות תגרור את ההפסקה המוחלטת של אותה התנהגות.
התנהגות שאינה יכולה להילמד לא מניסיון ולא מתצפית על פרטים אחרים.
התנהגות אוטומטית - אותו גירוי יוביל בכל תנאי סביבה בדיוק לאותה התנהגות.
אִינסֵיי (insei) הוא כינוי יפני לתלמידים הלומדים את משחק הגו באופן רשמי בשאיפה להפוך למקצוענים.
האינסיי לומדים בנִיהוֹן קִי-אִין (Nihon Ki-in), התאחדות הגו היפנית.
בכל שנה נבחרים בתחרויות 3-4 תלמידים ההופכים למקצוענים.
כדי להפוך לאינסיי, נדרשת חסות משחקן מקצועי ובקשה לניהון קי-אין.
אין דרך רשמית לבקש חסות משחקנים מקצועיים.
האינסיי יכולים להפוך למקצוענים עד גיל 36.
אינסניקווריום הוא משחק מחשב, מסוגת ניהול.
המשחק מאפשר ניהול אקווריום, ומתמקד בעיקר בטיפול בדגים עצמם.
בשנת 2002 זכה המשחק בפרס העיצוב המקורי ביותר בפסטיבל העצמאות למשחקים, מטעם הוועדה לפיתוח משחקים.
הגרסה הראשונה של המשחק נוצרה על בסיס ג'אווה והייתה זמינה כמשחק רשת ללא תשלום באינטרנט.
זמן קצר לאחר מכן, יצאה גרסה למחשבי כף יד של המשחק.
בספטמבר 2004 הופץ המשחק העדכני והפופולרי ביותר, אינסניקווריום דלוקס למחשב האישי.
גרסת הדלוקס עולה 20$, וחושפת גרפיקה משופרת, חיות חדשות, מצבי משחק חדשים וצדפות שניתן להרוויח בזמן משחק ובעזרתן מתאפשרת קניית חיות חדשות, שדרוגים למיניהם ודגים חדשים לאקווריום הווירטואלי.
לאחרונה, הופץ המשחק באינטרנט הסלולרי וניתן כעת להורדה למכשיר הסלולרי בגרסה שדומה מאוד לגרסת המחשב.
מטרת השחקנים במשחק היא להאכיל דגים וירטואליים, לאסוף מטבעות ולהשיג שדרוגים שונים - וזאת תוך שמירה על האקווריום מחייזרים.
במהלך המשחק, השחקנים מקבלים "חיות מחמד" מיוחדות, שעוזרות לשחקן בתחומים שונים - האכלת הדגים, נזק לחייזרים וכו'.
כאשר כל הדגים באקווריום מתים, השחקן מפסיד.
באינסניקווריום קיימים ארבעה מצבי משחק, ובנוסף מצב "ארגז חול", המשמש לשעשוע וניסיונות.
כל המצבים מבוססים על אותם עקרונות, אך השוני ביניהם הוא התנאים או המטרה המוצבת במשחק.
במצב זה על השחקן לעבור 4 פרקים, כאשר בכל פרק 5 שלבים.
בסיום ארבעת הפרקים עליו להביס את המלך סיירקס (Cyrax).
ככל שמתקדמים בשלבים כך המשחק נעשה קשה יותר ומופיעות מפלצות ויצורים חדשים.
מטרת השחקן בכל שלב היא לאסוף די כסף כדי לקנות שלושה חלקים של ביצה תוך שמירה על חיי הדגים ממפלצות ולמנוע מוות מרעב.
בתחילת כל שלב מקבל השחקן 200 דולר ושני דגי זהב קטנים.
דגי הזהב קטנים בתחילת דרכם, אך לאחר שמאכילים אותם מספר פעמים הם מתפתחים.
דגי זהב בינוניים מפיקים מטבעות כסף השווים 15 דולר, ואילו דגי זהב גדולים מפיקים מטבעות זהב בשווי 35 דולר.
לאחר מספר דקות, דג זהב גדול יכול להתפתח לדג כחול (הידוע גם כ"קינג גאפי") ולהפיק יהלומים בשווי 200 דולר.
דגי זהב במשחק קרויים "גאפי" (guppy).
במהלך המשחק יש לשחקן אפשרויות שדרוג שונות, כגון מזון (ניתן לשדרג גם את איכות המזון, וגם את כמות המזון שמותר לפזר באקווריום בבת אחת), נשק (על מנת להילחם בחייזרים) ועוד.
על מנת לסיים כל שלב במצב משחק זה על השחקן לרכוש את שלושת חלקי הביצה וככל שהשחקן מתקדם בשלבים השונים כך מחיר הביצה נעשה גבוה יותר.
לעיתים האפשרות לקנות חלק מהביצה ניתנת רק לאחר קניית דג מסוים.
לאחר שהשחקן עבר את ארבעת הפרקים (סוגי אקווריום) במשחק, הוא נכנס לקרב הסופי עם המלך "סיירקס".
בניגוד לשלבים אחרים, הפעם אין שום דגי זהב באקווריום.
במקומם, תוכלו לראות את כל חיות המחמד משוטטות באקווריום בשלווה (מלבד החיות: אנג'ל, פרסטו, ברינקלי, נוסטרדמוס, סטנלי וולטר) עד שסיירקס מופיע.
המטרה בקרב זה הוא להגן על חיות המחמד (שבשלב זה נלקחו מהן הכוחות שלהן) מפני סיירקס וחייזרים אחרים שמופיעים באקווריום, ולהשמיד את סיירקס.
ברגע שסיירקס מובס, כל חיות המחמד מקבלות את סגולותיהן בחזרה.
הרפתקאות בונוס מצב זה מחליף את מצב "הרפתקה" במשחק לאחר סיומו.
ההבדל היחיד בין שני המצבים הוא שבמצב הרפתקאות הבונוס לאחר כל שלב מופיע שלב איסוף צדפות לאקווריום הווירטואלי.
זהה למצב הרפתקה, אך מוגבל בזמן (5 דק' לאקווריום הראשון, 10 דק' לשלושת האקווריומים האחרים) ואין צורך ברכישת ביצה על מנת לסיים את השלב.
המטרה שלה שחקן במצב זה בעצם היא לאסוף את הסכום הגבוה ביותר בתום הזמן שהוקצב.
במצב זה, כשרוכשים ביצה בעצם מקבלים חיית מחמד נוספת לאקווריום.
תחילה מחיר ביצה זו הוא 100 דולר, אך כל פעם שקונים חיה נוספת המחיר מוכפל (לדוגמה, החיה השנייה תעלה 200 דולר).
בגרסת הדלוקס, 5% מהרווחים בשלב מועברים לאקווריום הווירטואלי.
זהה למצב הרפתקה, אך התנאים מקשים על השחקן ומציבים אותו במעין אתגר למומחים במשחק.
בכל חמש שניות המחירים עולים באחוז אחד.
בכל פעם שקונים חלק ביצה כל ה"חפצים" למכירה חוזרים למחירם הרגיל וממשיכים לעלות באחוז אחד, מלבד חלק הביצה הבא.
מחיר הביצה יכול להגיע עד ל 99,999$ אם השלב נמשך מספיק זמן.
בנוסף, מספר החייזרים המופיעים בכל התקפה עולה במשך השלב.
תנאים אלו לא רק מקשים על השחקן, אלא גם מזרזים אותו לסיים את השלב כמה שיותר מהר.
בניגוד למצב ההרפתקה הרגיל, במצב אתגר כל "מוצרי" הקניה נפתחות לאחר חמש דקות כך שלא צריך לקנות דג מסוים או שדרוג על מנת לרכוש חלק ביצה.
אקווריום וירטואלי הוא בעצם אקווריום בו השחקן יכול לקנות דגים ומוצרים אחרים מחנות מיוחדת, להרוויח צדפות (כסף) מהדגים שהוא מגדל וכך לפתח את האקווריום האישי יותר ויותר.
קיימים סוגים שונים של דגים עם תכונות שונות ומיוחדות.
בנוסף, קיימת אפשרות לקבוע אקווריום זה כשומר מסך - וכל הכסף שנאסף בשומר המסך עובר לרשותו של השחקן וניתן להשתמש בו במשחק.
מצב שנפתח רק לאחר קבלת גביע הכסף.
על מנת להיכנס לשלב סודי זה, צריך ללחוץ על המקשים הבאים בסדר הנכון: למעלה, למעלה, למטה, למטה, שמאל, ימין, שמאל, ימין, B ו A.
יש לוודא כי האותיות A ו-B על Caps lock.
מיד לאחר ההקשה על A יופיע על המסך אקווריום.
תוכלו לשלוט באקווריום ולהוסיף יצורים על ידי לחיצה על המקשים הבאים:
ניתן לשנות את הרקע בעזרת המקשים + ו - .
על מנת לשנות את מוזיקת הרקע באקווריום כנסו למצב "הרפתקה", "זמן" או "אתגר" ובחרו שלב שבו יש את המוזיקה שברצונכם להוסיף לארגז החול.
אל תיקחו בשלב זה חיות מחמד.
מיד לאחר הכניסה תצאו מהשלב ותיכנסו בחזרה לארגז החול.
במשחק, נוסף על דגי הזהב, קיימים זנים שונים של דגים הניתנים לרכישה במהלך השלב.
קרניבור (הטורף) - דג דמוי פיראנה שמפיק יהלומים, אך עם זאת ניזון רק מדגי זהב קטנים.
סטארפיש (דג כוכב) - כאשר דג זהב גדול בולע שיקוי-כוכב הוא משנה צבעו ונהפך לדג כוכב.
דגים אלו מטילים כוכבים בשווי 40$.
סטארקצ'ר (תופס הכוכבים) - יצור דמוי-דיונון הזוחל על קרקעית האקווריום וניזון מהכוכבים שמטילים דגי-הכוכב.
עבור כל כוכב שהוא אוכל, מפיק תופס הכוכבים יהלום.
גאפי קראנצ'ר (מפצח הדגים) - יצור דמוי-עקרב הזוחל על קרקעית האקווריום וניזון מדגי זהב קטנים.
הגאפי קרנצ'ר מפיק חיפושיות ששוות 150$.
ביטל מאנצ'ר (מכרסם החיפושיות) - כפי שניתן להסיק משמו, יצור זה ניזון מהחיפושיות שמפיק הגאפי קראנצ'ר.
בתמורה, מפיק הביטל מאנצ'ר פנינים בשווי 500$.
ברידר (הממליטה) - דג ממין נקבה דמוית דג זהב, הממליטה דגי זהב קטנים במקום להפיק כסף.
אולטרבור (טורף על) - דג ענק ואפור הניזון מדגי הקרניבור, ובתמורה מפיק תיבות אוצר בשווי 2000$.
קיימות עשרים וארבע חיות מחמד שונות בגרסת הדלוקס של אינסניקווריום, מתוכן ארבע חיות הן חיות בונוס.
בגרסת הג'אווה של המשחק, קיימות רק 10 החיות הראשונות ברשימה.
בגרסה זו, השחקן מקבל חיית מחמד אקראית בסיום כל שלב.
בגרסת הדלוקס, חיות המחמד מופיעות לפי סדר הרשימה שמופיעה למטה - כאשר בסיום כל שלב במצב הרפתקה מקבל השחקן חיה אחת.
לאחר שהשחקן השיג מעל לשלוש חיות מחמד, עליו לבחור בכל תחילת שלב 3 חיות שבהן הוא יעזר בשלב זה.
בהמשך ניתן לבחור גם 4 חיות בו זמנית.
ברינקלי, נוסטרדמוס, וולטר וסטנלי נחשבים כחיות בונוס, וניתן לרכוש אותן רק לאחר איסוף מספיק צדפות במצבי המשחק השונים.
סטינקי החילזון - אוסף מטבעות שהגיעו לתחתית האקווריום.
ניקו הצדפה - מפיק פנינים בשווי 250$.
איצ'י דג החרב - נלחם בחייזרים.
פרגו דג האם - משריצה דגי זהב קטנים.
דומה בהתנהגותה לממליטות, אך אין צורך בהאכלתה.
זורף סוסון הים - מסייע בהאכלת דגי הזהב (פולט אוכל מדרגה שנייה).
קלייד המדוזה - מרחף באקווריום ואוסף מטבעות.
ורט השלד - מפיק מטבעות זהב בדיוק כמו דג זהב גדול, אך אין צורך בהאכלתו.
רופוס סרטן הכינור - נלחם בחייזרים שמגיעים לתחתית האקווריום.
מריל בת הים - מעודדת את דגי הזהב להפיק מטבעות בקצב מהיר יותר.
וודסוורת' הלוייתן - מגן על דגי זהב קטנים ובינוניים מפני חייזרים.
סימור הצב - גורם למזון ומטבעות לנוע לאט יותר כלפי מטה.
שרפנל דג הרובוט - מפיק פצצות בשווי 150$, אך במגע עם דגי זהב היא הורגת.
גמבו החכאי - מרחיק את כל דגי הזהב מהחייזרים.
בליפ הפוקנה - מספק מידע חיוני לשחקן (מסמן דגים רעבים, מסמן את מיקום הופעת החייזרים, מסמן מד לחיי החייזר ופותח את כל אפשרויות הקנייה כבר בשניות הראשונות של השלב).
רהברב סרטן הנזיר - מרחיק את הדגים מתחתית האקווריום.
נימבוס המנטה ריי - מחזיר למעלה מטבעות ומזון שמגיעים קרוב לתחתית האקווריום.
אמפ הצלופח החשמלי - מחשמל את רוב דגי הזהב באקווריום, הורג אותם ומפיק מכל אחד מהם יהלום.
גאש הכריש - נלחם בחייזרים וגורם להם את הנזק הרב ביותר, אך מדי פעם אוכל דג זהב.
אנג'י דג המלאך - מחייה דגים מתים שגופתם עדיין נמצאת באקווריום.
פרסטו הראשן - מסוגל להפוך לכל חיה אחרת, יכול להיהפך לחיות הבונוס רק לאחר רכישתן.
ברינקלי הפיל הצוללן - ניזון מאוכל של דגים.
לאחר כל 3 גרגרי מזון פולט פריט (מטבע, כוכב, פנינה וכדומה).
במהלך הזמן הפריטים הופכים להיות יותר בעלי ערך.
לראשונה ניתן למצוא חיה זו בגרסת ה-PDA של המשחק.
נוסטרדמוס האף - מפיק טיפות נזלת בשווי $1, ואם דג זהב אוכל טיפה כזו הוא נהפך לכפיל של נוסטרדמוס.
תפקיד נוסף של נוסטרדמוס הוא לעכב התקפות חייזרים באמצעות התעטשות.
סטנלי נחש הים - זורק כדורים על חייזרים, גורם להם נזק רב ומשמיד טילים שעלולים לפגוע בדגים.
וולטר הפינגווין - נותן אגרוף לחיות מחמד ובכך מפעיל את כוחותיהן.
ניתן להשתמש בו גם כדי לגרום לדגים להפיק מטבעות.
האגרוף לא משפיע על אנג'י, וולטר, איצ'י, רופוס ופרגו.
פרסטו חוזר לצורתו המקורית במגע עם האגרוף.
מלבד האכלת הדגים, השחקן חייב גם לשמור עליהם מחייזרים שמנסים לטרוף אותם.
בגרסת הדלוקס של אינסניקווריום מופיעים 8 סוגי חייזרים שונים.
גאס הגרגרן (או "Type G")
סיירקס (או "הבוס הסופי של האבדון)
אינסטינקט בסיסי הוא מותחן ארוטי פסיכולוגי אמריקאי שיצא לאקרנים בשנת 1992. התסריט נכתב על ידי ג'ו אסטרהש והסרט בוים על ידי פול ורהובן.
שרון סטון ומייקל דאגלס שיחקו בתפקידים הראשיים ותפקידי המשנה בוצעו על ידי ג'ורג' דזונדזה וג'ין טריפלהורן.
בשלב הפיילוט עלו שמות כמו "Ice Cold" (קר כקרח) ו"Love Hurts" (האהבה כואבת).
הסרט סובב סביב הבלש ניק קורן (דאגלס) שחוקר סופרת עשירה ומניפולטיבית בשם קת'רין טרמל (סטון) בחשד לרצח מאהבה.
מייקל דאגלס לוהק לתפקיד הראשי, תמורת 15 מיליון דולר, כבר באוגוסט 1990. אך מאחר שהסרט כולל סצנות עירום וסקס רבות, שחקניות רבות שלהן הוצע התפקיד דחו אותו, בין השאר קים בייסינגר, ג'וליה רוברטס, גרטה סקאקי, מג ראיין, מישל פייפר, ג'ינה דייוויס, קתלין טרנר, אלן בארקין ומריאל המינגוויי.
במאי הסרט פול ורהובן הציע לבסוף את התפקיד לשרון סטון, איתה עבד בסרט המדע הבדיוני "זיכרון גורלי" ב-1990, תמורת שכר של 500 אלף דולר.
הסרט פתח את פסטיבל קאן ה-54 בחודש מאי 1992, בנוכחות שרון סטון ומייקל דאגלס.
הסרט זכה להצלחה קופתית גדולה והיה לאחד משוברי הקופות של שנת 1992, עם הכנסה של כמעט 353 מיליון דולר.
מבקרים רבים טענו שהסרט שימש השראה לשימוש נרחב בסקס בסרטי מתח נוספים, ולשימוש בדמויות של פאם פטאל וגבר פגיע המגיעים בסופו של דבר למשחק "חתול ועכבר".
לצד ההצלחה בקופות, הסרט היה מועמד לשני פרסי אוסקר, ולשני פרסי גלובוס הזהב.
פרנק יוריאוסט היה מועמד לפרס האקדמיה על עריכתו את הסרט, וסטון זכתה על משחקה בסרט במועמדות לפרס גלובוס הזהב בקטגוריית השחקנית הטובה ביותר.
סצנת שיכול הרגליים והשלכותיה על סטון
באחת הסצנות המפורסמות של הסרט, סצנת החקירה, שבה סטון יושבת מול החוקרים, כשהיא משכלת את רגליה, נדהמים החוקרים לגלות שהיא אינה לובשת תחתונים.
ב-2021 טענה סטון כי בעת צילום סצנת שיכול הרגליים, לבשה במקור תחתונים לבנים, אך הבמאי פול ורהובן אמר כי התחתונים מחזירים אור על עדשת המצלמה, ביקש ממנה להוריד אותם, והבטיח לה שרק צל ייראה.
סטון אמרה כי רק כשראתה את הסרט בחדר הקרנה עם קהל מבחן, היא התוודעה לראשונה לכך שורהובן שיקר לה – מה שהוביל אותה לסטור על פניו ולעזוב את ההקרנה.
עם זאת, ורהובן הכחיש את טענתה, ואמר שהיא הייתה מודעת מראש לכך שאיבר מינה יצולם.
בשנת 2023 סיפרה סטון כי הסצנה שבה נחשפה מפשעתה בסרט, שימשה כטיעון לרעתה במשפט שהסתיים באובדן המשמורת שלה על רואן, בנה הבכור, לאחר גירושיה מהעיתונאי פיל ברונשטיין.
הסרט נפתח בחקירת הירצחו של כוכב הרוק ג'וני בוז, שאותה עורך בלש המשטרה ניק קורן (מייקל דאגלס).
החוט היחיד שלו הוא סופרת ספרי המתח הארוטיים המצליחה קת'רין טרמל (שרון סטון), שניהלה מערכת יחסים מינית עם הקורבן.
בוז נרצח בדקירות בעת קיום יחסי מין ואילו טרמל נראתה יחד עם בוז בליל הרצח, ושתי עובדות הופכות אותה לחשודה ברציחתו.
קורן ועמיתו הבלש גאס מוראן (ג'ורג' דזונדזה) מאתרים את טרמל על חוף הים, אך היא אינה מגלה שום אמפתיה ביחס למנוח למשמע החדשות על מותו, ושני הבלשים חושדים בה.
יתרה מכך, עד מהרה מגלים השניים שטרמל תיארה באחד מספריה כוכב רוק בדוי שנרצח בעת קיום יחסי מין בעזרת דוקרן קרח - כלי הנשק שבעזרתו נרצח בוז.
בעקבות החשדות, בביקורם השני הבלשים עוצרים את טרמל ומביאים אותה לחקירה בתחנת המשטרה.
מאוחר יותר בערב, נפגש קורן בפאב עם כמה מעמיתיו ומתקוטט עם הבלש טאלקוט (צ'לסי רוס).
בעת הקטטה מגיעה בת' (ג'ין טריפלהורן), בת זוגו של קורן, ולוקחת אותו הביתה.
כשהם מגיעים הביתה, קורן אונס את בת'.
עם התקדמות העלילה, טרמל ממשיכה להטעות את החוקרים.
עם הזמן מתפתח רומן סוער בין טרמל לבין קורן, והיא משתמשת בכוחה המיני לחילוץ מידע חסוי מהחוקר.
זמן מה לאחר מכן, נמצא השוטר טאלקוט ללא רוח חיים, ורבים חושדים כי קורן אחראי למותו, בגלל המריבה בינו לבין הבלש המנוח.
אנשים נוספים נהרגים אף הם, והחקירה מעלה שמות של חשודים שונים, אך ללא הועיל.
בסצנה האחרונה בסרט, טרמל מקיימת יחסי מין עם קורן ומושיטה את ידה לרצפה על מנת לקחת דוקרן קרח, אך ברגע האחרון מתחרטת ולא משתמשת בו.
בשנת 1993, בעקבות הצלחת הסרט, כיכבה סטון במותחן ארוטי נוסף, "סליבר", אך הסרט נכשל בקופות.
בשנת 2006 יצאה לאקרנים הסרט "אינסטינקט בסיסי 2", שוב בכיכובה של שרון סטון.
הסרט זכה לביקורות רעות, ואף זכה בארבעה פרסי פטל הזהב, בהם פרס השחקנית הגרועה של השנה, פרס הסרט הגרוע ביותר ופרס התסריט הגרוע ביותר.
אִינְסְטְרוּמֶנְטָלִיזְם (בעברית: אֶמְצָעוּתָנוּת, באנגלית: Instrumentalism) הוא זרם מרכזי בפילוסופיה של המדע המנסה להציג תשובה עקבית ושיטתית לשאלת היסוד "מה טבעה של תאוריה מדעית?".
על פי האינסטרומנטליזם, המושגים והתאוריות בהם אנשי מדע עושים שימוש הם לא יותר מכלים לניבוי תופעות, לארגונן ולשליטה עליהן.
כלומר: עבור האינסטרומנטליסטים, אין משמעות לשאלה "האם תאוריות מדעיות הן אמתיות או שקריות", כשם שאין משמעות לשאלה "האם הפטיש שבאמצעותו אני תוקע מסמרים בקיר הוא אמיתי או שקרי".
בשני המקרים מדובר בכלים בלבד המשמשים למטרה מסוימת.
הזרם המנוגד לאינסטרומנטליזם בפילוסופיה של המדע נקרא ריאליזם מדעי, והוא מחויב לטענה שלתאוריות מדעיות יש ערכי אמת ושקר, ושהישים המאכלסים אותן, או ישים מאוד דומים להם, אכן קיימים במציאות.
האינסטרומנטליזם היה במקור זרם בפילוסופיה הפרגמטית שפותח על ידי ג'ון דיואי ועמיתיו באוניברסיטת שיקגו, על סף סיום המאה ה-19. על פי האסכולה הפרגמטיסטית שהייתה פיתוח פילוסופי-חילוני של דפוסי מחשבה תאולוגים פרוטסטנטיים, האמת נמדדת על פי תכליות מעשיות.
אי לכך, רעיונות אנושיים אינם אלא כלים להשגת מטרות החיים של האדם ואין להם משמעות מטאפיזית נוספת כלשהי.
ג'ון דיואי פיתח את האספקט האינסטרומנטלי של הפרגמטיזם על פיו רעיון נמדד על פי ערכו המעשי והיכולת להשתמש בו ככלי לפתרון בעיות.
כל ידע הוא פונקציונלי ורעיונות הם כלים להשגת מטרה מסוימת, אין לידע האנושי כל משמעות נוספת או שמעבר לכך.
דיואי התעניין במיוחד בבירור המושג מחקר ומצא את משמעותו במציאת התנאים ליצירת המצב הרצוי לנו בחיים.
מושג המחקר אצל דיואי היה כללי (קשור לפילוסופיה של החינוך) ולא עסק בהכרח במחקר המדעי.
דיואי כמעט ולא עסק בסוגיות הפילוסופיה של המדע, והשפעתו על הפילוסופיה של המדע הייתה מועטה.
יש המכנים בשם "אינסטרומנטליזם" כל השקפה פילוסופית אנטי ריאליסטית.
הגדרה מצומצמת יותר מתייחסת לאינסטרומנטליזם בראש ובראשונה כתזה סמנטית, כלומר כתזה על השפה שבה משתמשים המדענים.
לפי התזה הסמנטית, משפטים כגון "לאלקטרון יש מטען שלילי" אינם אמתיים או שקריים, אלא הם כלים נוחים בלבד לארגון התופעות הניתנות לצפייה.
בנוסף, אין להבין מושגים כגון "אלקטרון" המתארים חלקיקים בלתי נראים כמתיימרים להורות על אובייקטים הקיימים במציאות, אלא רק ככלים לארגון התופעות הניתנות לצפייה.
לפי ההגדרה המצומצמת, לא כל השקפה אנטי-ריאליסטית היא אינסטרומנטליסטית.
בפרט, ההשקפה האנטי-ריאליסטית המובילה כיום, אמפיריציזם קונסטרוקטיבי, המזוהה עם הפילוסוף באס ואן פראסן אינה אינסטרומנטליסטית, משום שלשיטתו יש להבין מושגים מדעיים כמתיימרים להורות על אובייקטים במציאות, אלא שהוא ספקן לגבי יכולתנו לדעת האם אובייקטים אלה אכן קיימים.
למעשה, נדירים הפילוסופים של המדע המזהים עצמם כאינסטרומנטליסטים.
אף על פי כן, ההשקפה האינסטרומנטליסטית היא רבת השפעה, וטענות אינסטרומנטליסטיות נפוצות בכתיבה של פילוסופים ריאליסטים כטענות שאותם הם מנסים להפריך, גם אם הן לא מיוחסות לאדם מסוים.
ישנן נקודות ההסכמה רבות בין אינסטרומנטליזם לפרגמטיזם.
נקודת המחלוקת העיקרית ביניהם היא זאת: האינסטרומנטליסט יטען שלתאוריות מדעיות אין ערכי אמת או שקר, ואילו הפרגמטיסט יטען שיש להן.
אולם, עבור הפרגמטיסט, אין להבין את המושגים "אמת" ו"שקר" כמתארים יחס של התאמה בין השפה לעולם (כפי שמבין אותם הריאליסט), אלא כמתארים יחס של התאמה בין השפה לתכליות מסוימות - טענות אמתיות הן טענות העוזרות לקדם מטרה אנושית מסוימת, ואילו טענות שקריות אינן עוזרות לקדם אותה.
השקפה נוספת הקרובה, אך לא זהה, לאינסטרומנטליזם היא קונבנציונליזם.
(זאת הסיבה לכך שיש המזהים פילוסופים קונבנציונליסטים כגון אנרי פואנקרה, פייר דוהם, נלסון גודמן, ווילרד קוויין כאינסטרומנטליסטים).
קונבנציונליסטים טוענים כי יש מרכיבים בתורות מדעיות, כגון מערכות הייצוג, שהבחירה בהם אינה מוכתבת על ידי המציאות הפיזיקלית ואינה הכרחית לוגית.
טענות קונבנציונליסטיות הן טריוויאליות בנוגע למרכיבים כגון יחידות המדידה שבהם משתמשים המדענים (סנטימטרים לעומת אינצ'ים), אך הן הופכות למעניינות ושנויות במחלוקת בנוגע לשאלה כגון האם הבחירה בגאומטריה לא אוקלידית בתורת היחסות מוכתבת על ידי המציאות, כלומר: המרחב הוא אכן לא אוקלידי, או שהן רק אמצעי הייצוג הנוח ביותר.
כפי שטוענת ימימה בן-מנחם, יש נקודות דמיון רבות בין ההשקפה האינסטרומנטליסטית והקונבנציונליסטית: שתיהן עוינות ניסיונות לבסס את המדע על עקרונות א-פריוריים, שתיהן מדגישות את התשואה המעשית ולא ההסברית שלו, ושתיהן מייחסות משמעות מכריעה מבחינת היכולת של המדע לייצר ידע לכך שתאוריות שונות מובילות לאותן מסקנות.
או בקיצור, שתי התפיסות סבורות שאין ללמוד מהצלחתה של תאוריה על אמיתותה.
נקודת המחלוקת בין שתי התפיסות היא סמנטית.
הקונבנציונליסט יטען שלהיגדים תאורטיים יכולים להיות ערכי אמת ושקר במסגרת הקונבנציה, וינסה לפתח סמנטיקה מתאימה, ואילו האינסטרומנטליסט ידחה זאת.
ניתן למצוא רכיבים אינסטרומנטליים בפילוסופיה היוונית, אולם מי שנחשב לאבי ההשקפה הוא האסטרונום והתאולוג הלותרני אנדריאס אוסיאנדר בן המאה השש-עשרה.
אוסיאנדר חיבר וצירף בעילום שם הקדמה לספרו של ניקולאוס קופרניקוס על הסיבובים של הספירות השמימיות, שבו טען קופרניקוס, בניגוד לעמדת הכנסייה באותו זמן, כי כדור הארץ סובב סביב השמש ולא להפך (טענה הנחשבת לנכונה כיום).
אוסיאנדר, שניסה ליישב בין תורתו של קופרניקוס לעמדת הכנסייה טען כי תכליתה של תאוריה אסטרונומית אינה לתאר את טבע המציאות, אלא לספק דגם נוח לחישובים ולתצפיות בלבד, וכי
כדי לתמוך את טענתו סקר אוסיאנדר מספר דוגמאות של טענות אסטרונומיות בנות תקופתו שאינן יכולות נכונות, והוסיף כי על האסטרונום לבחור את הדגם השימושי ביותר ולא האמיתי ביותר:
במאה השש עשרה אימצה הכנסייה הקתולית בפועל פילוסופיה אינסטרומנטליסטית, שאפשרה לה לנהוג בסובלנות יחסית כלפי מי שהחזיקו בתפישות קופרניקאיות.
רק התעקשותו של גלילאו גליליי, שתמך בתאוריה הקופרניקאית, לתקוף את האינסטרומנטליזם עצמו ואת האפיפיור באופן אישי הביאה לעימות חזיתי בין השניים, שהסתיים בהעמדתו של גלילאו למשפט ובהרשעתו.
ניתן למצוא אלמנטים אינסטרומנטליסטיים אצל מספר פילוסופים אמפיריציסטים בני תקופת הנאורות כדוגמת דייוויד יום.
היכנסותו של מושג האטום לפיזיקה במאה התשע עשרה הביאה לוויכוחים בקרב פילוסופים ופיזיקאים לגבי ממשותם של אטומים.
הפיזיקאי והפילוסוף בן התקופה ארנסט מאך שטען כי מושג האטום אינו יותר מאמצעי נוח לארגון התופעות שמדענים רואים במו עיניהם, נחשב לאבי האינסטרומנטליזם המודרני, אם כי השאלה עד כמה באמת היה אינסטרומנטליסט נתונה בוויכוח.
הופעתן של תורת היחסות ומכניקת הקוונטים באמצע שנות העשרים של המאה העשרים הביאה לחיזוק האינסטרומנטליזם כהשקפה כוללת בפילוסופיה של המדע.
עליית זרם המחשבה האינסטרומנטליסטי בפילוסופיה של המדע נבעה משתי המהפכות בפיזיקה שהתרחשו ברבע הראשון של המאה שעברה: תורת היחסות של אלברט איינשטיין ותורת הקוונטים של נילס בוהר וורנר הייזנברג.
תורת היחסות שיצרה רעיונות חדשים וחסרי תקדים הביאה למסקנה שהמרחב הוא אספקט של מה שיש בו - אין בנמצא מרחב מוחלט.
רעיון זה, שעומד לניגוד לכל אינטואיציה, סתר את תורת ניוטון שהתבססה על קיומו של מרחב הקיים בפני עצמו - ללא תלות בגופים שנעים בו.
שתי התאוריות, זו של ניוטון מחד וזו של איינשטיין מאידך, סתרו זו את זו.
לפי תורת ניוטון, האור שהוא חסר מסה נע בקו ישר על פי חוקי המכניקה הקלאסית.
לפי איינשטיין הואיל ולאור יש אנרגיה ותנע מוגדרים הוא מושפע גם הוא מכוח הכבידה ולכן אור מסוגל להתעקם בהשפעת שדה כבידה משמעותי כדוגמת זה של השמש.
בניסוי המפורסם שנערך בעת ליקוי חמה בשנת 1919 הועמדו שתי התאוריות זו מול זו למבחן מכריע.
נבדק מיקומו של כוכב שאורו עבר בסמוך לשמש ביחס לכוכבים האחרים שנראים בדרך כלל לצידו.
התוצאה הייתה שמיקום הכוכב אכן היה שונה במקצת ביחס לכוכבים האחרים - תורת איינשטיין הוכחה.
המהפכה האיינשטיינית הייתה שונה מאוד מהמהפכה הקופרניקאית.
בעוד שלאחר שניוטון גיבש את פילוסופית הטבע שלו, נחשבה הפיזיקה הטרום-קופרניקאית לארכאית ובלתי רלוונטית, המהפכה האיינשטיינית הותירה את חוקי ניוטון בעינם.
הסיבה הייתה שבמהירויות אטיות כל כך יחסית למהירות האור כמו אלה שאנו מורגלים להם על כדור הארץ, הסטייה של תורת ניוטון היא זניחה.
מצב זה העלה את התהייה מה יותר חשוב בתאוריה מדעית?
שתהיה פרקטית כמו תורת ניוטון או שתהיה נכונה כמו תורת איינשטיין.
אם המכניקה הקלאסית של ניוטון היא מדעית לכל דבר למרות שאין בה אמת, אזי ייתכן שהאמת לא כל כך רלוונטית למדע.
המדעיות של הפיזיקה הניוטונית נובעת מהיותה מכשיר יעיל ולא בגלל שמושאיה (מרחב מוחלט, תנועה, תאוצה וכיוצא בזה) קיימים במציאות.
רעיונות אלה לכשלעצמם הם אינסטרומנטליים.
מכניקת הקוונטים פתרה בעיות קשות במחקר המדעי במחיר בעיות הרבה יותר קשות בתורת ההכרה.
התאוריה גישרה במשוואה מתמטית אחת בין שתי תאוריות שונות וסותרות לגבי מהותו של האור.
חלקיקי האור בפרשנות הקוונטית הפגינו דפוסי התנהגות גליים כמו בניסוי שני הסדקים, למרות היותם יחידות קצובות.
בניסוי שני הסדקים שנערך עם אלקטרונים (שהם חלקיקים מובהקים) התברר שהאלקטרון עובר בו-זמנית דרך שני הסדקים כפי שמנבאת מכניקת הקוונטים.
מצב אבסורדי זה המכונה סופרפוזיציה קוונטית התגלה מאוחר יותר בתופעות קוונטיות נוספות.
מכניקת הקוונטים מחשבת ומנבאת בדיוק רב את הדינמיקה ההסתברותית של הקוונטים, התנהגות האלקטרונים היא סטטיסטית.
ניסיונות לגלות את ההתנהגות המדויקת של האלקטרונים על ידי הכנסת גלאי לאחד הסדקים, ביטלו את המצבים הקוונטיים, תופעה המכונה "אפקט הצופה".
איינשטיין ומדענים אחרים הביעו חוסר נחת בולט מאפשרות הקיום של המצבים הקוונטיים.
אסכולת קופנהגן שנחלצה להסביר את הסתירה הזו, עשתה שימוש בהשקפה האינסטרומנטליסטית על אופיים של מושאי מכניקת הקוונטים (פוטונים, אלקטרונים, ספינים וכיוצא בזה) ואופי ההסבר המדעי בכלל.
מושאי מכניקת הקוונטים לא באמת קיימים במציאות, הם רק מודלים לצורך הבנת הטבע בדפוסים אנושיים.
להכנסת הסטטיסטיקה כאחד ממושאי המדע היו השפעות מרחיקות לכת - הסטטיסטיקה הוציאה מן ההסבר המדעי את דרישת ההכרח ומה שנותר בו הוא רק היכולת להשתמש במדע כאינסטרומנט אבל לא באמת להבין אותו (אי אפשר להבין "מדוע קרה משהו במקרה").
הדיון הפילוסופי באינסטרומנטליזם הוא חלק מהוויכוח הכללי סביב ריאליזם מדעי.
כל טענה אנטי-ריאליסטית נותנת בעקיפין רוח גבית לאינסטרומנטליזם, אולם היא אינה בהכרח טענה חיובית בזכות האינסטרומנטליזם, משום שאינו החלופה היחידה לריאליזם.
סעיף זה יעסוק בטענות הנוגעות לאינסטרומנטליזם במישרין, הסובבות סביב שלושה נושאים עיקריים: ההשלכות הפילוסופית של משפט קרייג, המעמד של הפשטות (abstractions) ואידיאליזציות בתאוריות מדעיות, וההסבר להצלחת המדע.
לפי משפט שהוכיח המתמטיקאי ויליאם קרייג בשנת 1953, לכל תורה (המבטאת תאוריה מדעית) רקורסיבית אקסיומטית, בהינתן חלוקה זרה של המלים ב- לשתי קבוצות O (מונחי תצפית) ו-T (מונחים תאורטיים), קיימת תורה אקסיומטית שקולה לוגית ל-, שאינה מכילה ביטויים מ-T.
פילוסופים של המדע מיהרו לבסס טיעון בעד אינסטרומנטליזם המתבסס על משפט קרייג.
קרל המפל טען כי העובדה שניתן לוותר על מונחים תאורטיים מראה שהם לא ממלאים כל תפקיד מלבד ארגון נוח יותר של התופעות הנצפות.
טענה מחזקת את תת-הזרם באינסטרומנטליזם המכונה "אינסטרומנטליזם אלימינטיבי", שאביו המייסד הוא ארנסט מאך, אשר שואף לצמצם את מונחי המדע לתיאור התופעות הנצפות בלבד.
עם זאת, השלכותיו הפילוסופית של משפט קרייג שנויות במחלוקת.
ראשית, ריאליסטים טוענים כי ספק אם תורות מדעיות מקיימות את התנאים של משפט קרייג.
בפרט, ניסיונות לחלק את אוצר המלים של תאוריות פיזיקליות לשתי קבוצות זרות של מונחים תאורטיים כשלו, וכפי שהראה קוויין במאמרו "שתי דוגמות לאמפיריציזם" (1951), ספק אם הדבר אפשרי.
עוד טוענים ריאליסטים כי גם לו הדבר היה אפשרי, התאוריה המתקבלת אמנם שקולה לוגית ל-, אך אינה שקולה לה מבחינות אחרות.
היא איננה פשוטה באותה מידה (למעשה, יהיו בה אינסוף מונחים יסודיים), ואינה נותנת אותה תמיכה אינדוקטיבית לטענות, כלומר אינה טובה באותה מידה לחיזויים.
אִינְסְטְרוּמֶנְטָלִיזְם, בפילוסופיה אמריקאית, הוא זרם בפילוסופיה הפרגמטית שפותח באוניברסיטת שיקגו על ידי ג'ון דיואי ועמיתיו.
זרם זה נחשב על ידי תומכיו כשיטה להתמודדות עם קשיים, בעיקר כאלה שצצים באופן מיידי לאחר ניסיון כושל להתמודדות עם סיטואציה חדשה.
על פי דוקטרינה זו, מחשבה מורכבת מהנוסחה של תוכניות ודפוסים, בהם שיוצאים אל הפועל, בהם כאלה הנשארים כרעיונות שאינם יוצאים אל הפועל; בכל אחד מהמקרים, יעדיה של המחשבה הם הרחבת ההתנסות ופתרון מוצלח של בעיות.
בהשקפה זו, רעיונות וידע הם תהליכים פונקציונליים; רוצה לומר, הם משמעותיים רק כאשר הם מהווים אמצעי לפיתוח ההתנסות.
במילים אחרות, אינסטרומנטליזם הוא זרם בפילוסופיה הטוען כי טיבו של רעיון נמדד על פי ערכו המעשי בחיים והיכולת להשתמש בו ככלי לפתרון בעיות.
אינסומניום (בשפת המקור: Insomnium) היא להקת דת' מטאל מלודי מיואנסו, פינלנד.
סגנונם מושפע מסגנון הדום מטאל, שמתבטא בשירים על צער, טבע ואבל.
חברי הלהקה משלבים גם אלמנטים ממוזיקת הפרוגרסיב מטאל.
שמה של הלהקה, אינסומניום, הוא מילה בלטינית הקשורה בחלומות, עם פרשנויות שונות למשמעות שלה: פנטזיה, עוררות, חזון או סיוט.
אין קשר בין שם הלהקה לבין נדודי שינה (אינסומניה).
הלהקה פיתחה לאורך השנים את סגנון המוזיקה שלה.
המלודיות בשיריה מתבטאות במלנכוליה גבוהה (עצבות), והסאונד הכללי שלהם יותר אפל מלהקות דת' מטאל אחרות, אם כי לא נחשב "דומי" או איטי מספיק על מנת להיחשב לדת'-דום.
האלבום השביעי שלהם, Winter's Gate, הוא אלבום קונספט.
האלבום מורכב מרצועה אחת אפית בת 40 דקות, ונאמר שהוא עוסק ב"קבוצה של ויקינגים שיצאה למצוא אי אגדי ממערב לאירלנד, למרות החורף הבוגדני שמתקרב".
אלבום זה התבסס על הסיפור הקצר מאת חבר הלהקה נילו, "שער החורף", או "Talven Portti" בפינית המקורית.
סיפור זה זכה או היה מועמד לפרסים פיניים רבים.
גם האלבום התשיעי של הלהקה, Anno 1696, הוא אלבום קונספט המבוסס על סיפור קצר אחר מאת נילו.
נילו סאוואנן - שירה, באס (1997-היום)
מרקוס הירווונן - תופים (1997-היום)
מרקוס ונאלה - גיטרה (2011-היום)
אינסוף הוא העדר גבול בהמשכיותו של עצם או נתון מוגדר.
הוא מונח מצוי בפילוסופיה, תאולוגיה ומתמטיקה.
העיסוק הפילוסופי באינסוף נקשר בין השאר לדיונים במושגי החלל, הזמן, האלוהות ואחרים.
משמעותו הפילוסופית של מושג האינסוף הופיעה בפרדוקסים של זנון, אותם הגה ביוון העתיקה במאה החמישית לפנה"ס.
טיעוניו עוסקים בפרדוקסליות של התנועה ושל הזמן כאשר מחלקים גודל סופי נתון לחלקים רבים והולכים לבלי גבול.
דיון על האינסוף מופיע בכתביו של הפילוסוף היווני אריסטו.
האינסוף מוזכר בתנ"ך בספר איוב בפסוק: .
כלומר: לא ניתן לברר את גדולת האל, או לא ניתן לדעת את פרטיו.
פרשנות והרחבה לרעיונותיו של אריסטו נוסחו בשלהי ימי הביניים, על ידי הפילוסוף ויליאם איש אוקאם איש המאה ה-14.
במאה ה-17 עסק במושג ה"אין סוף" הפילוסוף הצרפתי בלז פסקל.
בדיוניו על המושג הוא קשר אותו אל המימד הדתי, אל תחושת ההתבטלות של האדם הסופי לנוכח האין סופיות של האל; מאידך גיסא, במצב עניינים זה, שבו האדם אינו יכול לתפוס את מהות האל, הרי שנותרה לו רק הבחירה בין האמונה בו, לבין הכפירה בו.
לפי שיטת הקבלה של האר"י גדול מקובלי צפת במאה ה-16 ותלמידיו, עצמות הבורא איננה ניתנת למחקר.
על פי שיטתו חקר השגת האלוהות נעשה אך ורק מתוך התרשמות הנברא מהאור המתפשט מעצמותו של הבורא.
לשיטתו, בטרם נבראו העולמות והנבראים, היה "אור עליון פשוט ממלא כל המציאות, והוא הנקרא אור אין סוף".
מחשבת הבריאה היא רצון הבורא להטיב לנבראיו, כאשר האין סוף הוא שורש הנבראים, כלומר הקשר שיש בין הבורא לנבראיו.
אינסיידאוט היה הרכב יורודאנס ישראלי שנוסד בשנת 1994 ואשר נחשב להרכב היורו דאנס הישראלי הראשון.
ההרכב נוסד בשנת 1994 על ידי תומר גלט ואלון לוין, שני תלמידי תיכון בני 16 מגבעתיים אשר למדו באותה הכיתה.
במהלך 1994 הוציא ההרכב את השיר "Dance" בשיתוף פעולה עם הזמרת דידי תחת חברת התקליטים "פונוקול".
השיר הפך במהרה ללהיט מקומי כאשר זכה להצלחה רבה יחסית במצעדים בישראל ואף בספרד.
במהלך 1995 ו-1996 ההרכב שוחרר לשווקים סינגלים נוספים עם הזמרת דיקלה שחר שזכו גם כן להצלחה רבה במצעד הישראלי - השיר "Lover", השיר "" (חידוש לקלאסיקה של הרכב ה"שרילז") והשיר "One Last Thing".
ההצלחה לה זכה ההרכב בישראל עוררה עניין בהרכב ברחבי העולם באותה, כאשר חלק משירי ההרכב החלו להיכלל באלבומי אוסף בינלאומיים של להיטים עכשוויים מאותה התקופה.
במחצית השנייה של שנות ה-90 חבר הלהקה אלון לוין החליט לעזוב את ההרכב ותומר ודיקלה המשיכו להופיע כצמד.
ב-1996 ההרכב שחרר מאשאפ מיוחד - ביצוע בעברית לשיר "Let's Get Wild" של הזמרת הישראלית שרי יחד עם קטע מתוך השיר "בוא לריו" שביצעה בעברית הזמרת יהודית רביץ.
בשנת 1997, ההרכב הוציא גרסת כיסוי מיוחדת - ללהיט "Ecuador" במקור של המפיק סאש!
הביצוע כלל ווקל חדש ואושר על ידי המפיק בעצמו.
בתחילת שנות ה-2000 הצמד הוחתם בחברת אן.אם.סי והחל לעבוד על אלבום הסולו שלו.
הסינגל הראשון מתוכו היה "InsideOut" (כשם ההרכב) ואותו ביצע בבכורה בהופעה ההיסטורית של הרכבי הבנים "פייב" ו"ווסטלייף" בישראל.
במהלך הקלטות האלבום החליטו חברי הצמד על פירוקו והאלבום המלא של ההרכב מעולם לא יצא.
אינסטגרם הוא יישום חינמי אמריקאי ורשת חברתית עצמאית לשיתוף תמונות וסרטוני וידאו, כאשר כל שיתוף נקרא "רשומה" (Post), שמאז 2012 מפותחת על ידי הבעלים מטא.
היישום מאפשר למשתמשים לצלם תמונות או סרטונים, ולאחר מכן לשתף אותם ברשתות החברתיות האחרות (פייסבוק, טוויטר, טאמבלר) או בדואר אלקטרוני וכן לעקוב אחרי משתמשים אחרים באמצעות הרשת החברתית של אינסטגרם, שם ניתן לצפות ולהגיב על פוסטים של אנשים אחרים.
עוד מאפשר היישום הוספה של מסננים גרפיים שונים המשדרגים את חזות הפוסטים ומעניקים להם מראה שונה.
בשנים האחרונות נוספו כלים כגון: "סטורי" - סרטון/תמונה שניתן לצפות בהם למשך 24 שעות, "רילס" - סרטונים שמורכבים מכמה סרטונים או תמונות עד 30 שניות, ואופציה לרכוש פריטים בחנויות בתוך האפליקציה.
אינסטגרם נוצרה בשנת 2010 בסן פרנסיסקו, קליפורניה, תוך כדי פיתוח יישום אחר לסלולר בשם burbn.
מפתחיה, קווין סיסטרום ומייק קריגר, פיתחו תחילה יישום חדשני מבוסס HTML5 שתוכנן לספק מגוון שירותים מבוססי מיקום.
בשלב מסוים במהלך הפיתוח החליטו השניים כי burbn כבד מדי ומסורבל וכי אם ברצונם להצליח, עליהם להתמקד בתחום אחד בלבד מתוך שלל האפשרויות שמציע היישום.
הם החלו בפיתוח אבטיפוס המתמקד באפשרויות הצילום בלבד שהציעה burbn והחליטו לקרוא לה בשם "אינסטגרם" (Instagram) מלשון "מיידי" באנגלית (instant) ו־telegram - מברק.
פיתוח היישום החדש, אינסטגרם, ארך שמונה שבועות בלבד, כי התשתית כבר הייתה קיימת.
אינסטגרם הושקה באוקטובר 2010 עבור מכשירי אייפון, אייפד ואייפוד טאץ' מתוצרת אפל.
באפריל 2012 נוספה אפשרות השימוש גם במכשירים המבוססים על מערכת ההפעלה אנדרואיד.
בנובמבר 2017 נוספה לאפליקציה תמיכה מלאה בשפה העברית.
בשנת 2021 השיקה פייסבוק גרסה "קלה" של האפליקציה בשם "אינסטגרם לייט", אשר פותחה במרכז המחקר והפיתוח של החברה בישראל.
גרסה זו יועדה לשימוש בשווקים מתפתחים ברחבי העולם.
באותה שנה השהתה את תהליך הפיתוח של גרסת אינסטגרם לילדים בעקבות ביקורת ציבורית.
בדצמבר 2025 השיקה אינסטגרם פיילוט של Instagram for TV, אפליקציה ייעודית לצפייה בסרטוני Reels בטלוויזיה, שהייתה זמינה בתחילה בארצות הברית ולמכשירי Fire TV של אמזון, ללא פרסומות בשלב ההשקה.
בדצמבר 2010 דיווחה אינסטגרם על מיליון משתמשים רשומים.
ביוני 2011 עמד מספר המשתמשים על חמישה מיליון, ובספטמבר של אותה שנה דווח על עשרה מיליון משתמשים.
במרץ 2012 מנתה הרשת כ-25 מיליון משתמשים רשומים, ובמרץ 2014 הודיעה החברה כי מספר המשתמשים חצה את רף ה-200 מיליון.
ביולי 2011 דווח כי הועלו לאינסטגרם כ-100 מיליון תמונות.
בחודש שלאחר מכן, באוגוסט 2011, כבר עמד מספר התמונות על 150 מיליון.
נכון לינואר 2022, הועלו לרשת למעלה מ-50 מיליארד תמונות, וכ-1,074 תמונות חדשות נוספות בכל שנייה.
ביוני 2013 הוסיפה אינסטגרם אפשרות להעלאת סרטונים קצרים באורך של עד 15 שניות.
באוגוסט 2016 הושק הפיצ'ר "Stories" המאפשר למשתמשים לשתף תכנים הנמחקים לאחר 24 שעות.
בהמשך הורחבו האפשרויות במסגרת פיצ'ר זה.
במרץ 2019 נוספה האפשרות "Checkout", המאפשרת למשתמשים לבצע רכישות ישירות מתוך האפליקציה.
באפריל 2012 הודיעה חברת פייסבוק על רכישת אינסטגרם תמורת כמיליארד דולר.
באותה העת העסיקה החברה 13 עובדים בלבד.
בספטמבר 2018 הודיעו מייסדי אינסטגרם, קווין סיסטרום ומייק קריגר, על פרישתם מהחברה.
את מקומם תפס אדם מוסרי, שמונה לראש פעילות אינסטגרם.
מאז סוף 2020 מתנהלת נגד מטא (וקודם לכן נגד פייסבוק) תביעה של ועדת הסחר הפדרלית, בדרישה לחייב אותה למכור את אינסטגרם ואת וואטסאפ, בטענה שרכישתם הביאו לה כוח מונופוליסטי ואנטי-תחרותי.
היישום בנוי בסגנון הרשת החברתית טוויטר, כלומר המשתמש יכול לבחור אחרי אילו אנשים הוא רוצה "לעקוב" וכך לראות את התמונות והסרטונים שהם משתפים בדף הפיד שלו.
בנוסף, יכול המשתמש בעצמו לשתף תמונות שצילם, להחיל עליהם מספר מסננים המשפרים את חזות התמונה ולשתף באמצעות היישום במגוון רחב של אפשרויות הכוללות את הרשתות החברתיות, דואר אלקטרוני ושירותים נוספים מבוססי מיקום.
לאחר ההורדה מחנות היישומים ורישום המשתמש היישום מוכן לשימוש.
בתחילת השימוש ניתן לבחור מנין לייבא חברים על מנת שחוויית השיתוף תהיה שלמה ומקיפה יותר.
FEED: דף הבית של היישום שבו יכול המשתמש לראות את התמונות והסרטונים של כל האנשים שאחריהם בחר לעקוב.
EXPLORE: המשתמשים באינסטגרם בוחרים את התמונות הפופולריות ביותר של משתמשי האפליקציה ואלו מוצגות בדף אחד.
SHARE: דף זה מאפשר למשתמשים לשתף את התמונות שלהם.
ניתן לצלם תמונות חדשות באמצעות היישום או להשתמש בתמונה מספריית התמונות בטלפון החכם.
לאחר בחירת המסנן הרצוי לתמונה, ניתן ללחוץ על ה-V הירוק ומשם לעבור לאפשרויות השיתוף.
NEWS: דף המרכז את כל העדכונים של רשת האינסטגרם: מי אהב את התמונות של המשתמש, מי הגיב לו ומי התחיל לעקוב אחריו.
USER: דף הגדרות המשתמש, בו ניתן להזמין חברים, לצפות בתמונות שהמשתמש אהב ולערוך את הפרופיל.
יש אפשרות לבחור בין חשבון גלובלי (פתוח לכולם), לחשבון פרטי (חשבון שרק מי שבעליו מאשר יכול לראות את מה שמועלה) ולחשבון עסקי.
יש אפשרות להתכתב באינסטגרם ב'צאט הדומה לוואטסאפ.
באותה לשונית של צ'אט הוסיפה אינסטגרם בשנת 2023 את האפשרות לכתוב פתק עם כמה מילים (עד 60 תווים).
ולמשתמשים יש את האפשרות לענות אחד לשני על הפתקים.
יש אפשרות שרק חברים קרובים (close) יראו את אותו הפתק.
חברים קרובים (close) אלה אנשים מסוימים אותם יכול המשתמש לבחור ולהציג רק להם סטורים מסוימים ופתקים מסוימים.
אינסטגרם סטורי הוא אפשרות באינסטגרם שמאפשר למשתמשים לפרסם תמונות, או וידאו שאורכו עד 15 שניות בנוסף לפוסטים שהם מעלים לפרופילים שלהם.
לסטורי יש דמיון לכתיבת זיכרונות או ליומן בעל ממד חזותי.
הַסְּטוֹרִי מעניק תחושה שהוא חושף את מה שקורה עכשיו בחיים האמתיים, את מה שקורה מאחורי הקלעים.
הסטורי נותן לעוקבים ולחברים של משתמש מסוים לראות מה קורה בחיים שלו אם הם מעוניינים בכך מבלי שכל מה שקורה יופיע בפיד לעוקבים ולחברים שאינם מעוניינים בכך.
הסטורי נמצא בעמוד הבית מהצד העליון בתוך תבנית מעגלית עם תמונת הפרופיל של האנשים שהעלו אותו.
הסטורי נמחק אוטומטית אחרי 24 שעות, אלא אם המשתמשים מחליטים להגדיר אותו כהיילייט.
לפי נתונים שפרסמה אינסטגרם ב-2017, יותר מ-300 מיליון אנשים משתמשים בסטורי כל יום.
משתמשי הרשת החברתית יכולים לראות מי ראה את הסטורי שלהם.
הרעיון של פוסט המפורסם לזמן מוגבל היה קיים במקור בסנאפצ'אט, והופיע רק מאוחר יותר באינסטגרם, פייסבוק ו-וואטסאפ.
אפשר לערוך את הסטורי ולהוסיף לו מסננים וטקסט.
הסטורי מעצים את השימוש האוטוביוגרפי ברשתות החברתיות.
בנוסף, ניתן לעשות בסטורי שימוש עיתונאי, ולדווח על מה שקורה בזמן אמת בדומה לשימוש בטוויטר.
הגידול המהיר במספר משתמשי היישום והפופולריות הגוברת בקרב משתמשיו, גרמו להשפעה במגוון תחומים.
בתערוכת Instaart (אוצרים: מייקי חפץ וחן ג'יין זוהר) בתל אביב הוצגו 300 יצירות של 100 אנשים, אשר נוצרו כולן באמצעות היישום ונועדו להציג פיסות מציאות שונות.
הדעות חלוקות בקרב צלמים מקצועיים על ההשפעות של אינסטגרם על האמנות.
מצד אחד, ישנם צלמים מקצועיים אשר משתמשים בעצמם באפשרויות הרבות שמציעה להם אינסטגרם.
אך מצד שני, ישנם צלמים אשר דעתם על אמנות האינסטגרם היא שלילית, והם טוענים כי כל תמונה אשר תעובד באינסטגרם, תצא יפה בשל מגוון המסננים הרחב שמציע היישום, ובעקבות זאת הערך של הצילום האמנותי המקצועי יורד.
הכניסה של יישום אינסטגרם לתחום הפרסום והשיווק היה בלתי נמנע וזאת בשל הפופולריות ההולכת וגוברת שלו.
ההצלחה המסחררת של היישום הובילה גופים מסחריים שונים להשתמש בה לפרסום תמונות של מוצרי המותגים שלהם וכן של המסר של המותגים שלהם.
הפרסום ביישום נעשה גם באמצעות המשתמשים הפרטיים אשר מצלמים תמונות של המותגים השונים ומשתפים אותם ברשת.
רשת CBS השתמשה באינסטגרם על מנת לפרסם את סדרת הטלוויזיה NCIS: לוס אנג'לס.
הרשת ביקשה מצופיה להוריד את היישום, לעקוב אחר התוכנית ולאחריה לפרסם ולשלוח תמונות מסביבת מגוריהם כאשר בתום התחרות תיבחר תמונה מנצחת אשר תזכה להופיע בפרק הסיום של העונה.
בשנים האחרונות תוכניות רבות פתחו עמודי אינסטגרם רשמיים במטרה לפרסם את הסדרה שלהם ולהעלות עדכונים בנוגע לדוגמה לחברת נטפליקס בבעלותה כמאות חשבונות אינסטגרם שונים של הסדרות שלהם לדוגמה לוציפר (סדרת טלוויזיה), רעבים (סדרת טלוויזיה)
גוף מסחרי נוסף שיצא בקמפיין אינסטגרמי הוא מותג האופנה טופשופ, במהלכו יכולים קוני הרשת להצטלם בחנויות הרשת שהם לבושים בבגדי המותג, לבחור את אחד מהמסננים של היישום, לפרסם את התמונה בפייסבוק שלהם ושל המותג ולבסוף לקבל את התמונה על גבי גלויה מודפסת.
אלפי משווקים משתמשים ברשת החברתית על מנת לשווק את החברות העובדות איתם.
לעיתים חנויות בגדים מפרסמות את מרכולתן על ידי תמונות, תוך הפניית הלקוחות לאתר החנות לרכישת הבגדים.
האינסטגרם משך אליו גם ידוענים אשר בעברם נהגו לקדש את פרטיותם.
למשל, בר רפאלי שבעבר התעמתה עם צלמי פפראצי שניסו לצלם אותה בפעולות יומיומיות ופרטיות, היא מעלה לרשת האינסטגרם תמונות מרגעים אישיים בחייה.
במרץ 2017 היא דורגה במקום השני ברשימת הישראלים המשפיעים באינסטגרם אחרי אנה זק.
במאי 2017 פורסם מחקר של החברה המלכותית לבריאות הציבור של בריטניה שהעלה שהשימוש התכוף במדיה חברתית עשוי להוביל למשבר נפשי בקרב צעירים.
מהמחקר עלה ששימוש בשתי הפלטפורמות החברתיות: אינסטגרם, שבבעלות פייסבוק, וסנאפצ'ט - מקדמים בעיות נפשיות בקרב המשתמשים יותר מכל האחרות.
הסיבה לכך, לטענת החוקרים, היא שמדובר בשירותים מבוססי תמונות המעודדים את המשתמש לשוות את עצמו לאחרים.
עוד הוצג כי בקרב בני נוער שדיווחו על מחשבות אובדניות, 13% מהמשתמשים הבריטים ו-6% מהאמריקאים תלו את הבעיה באינסטגרם.
בשנת 2022, התייחס היזם המיליארדר אילון מאסק לחברה באומרו כי היא "מעצימה רגשות קנאה".
ישנם בהתאם מחקרים רבים ומומחים רבים אחרים הגורסים כי שימוש במדיה חברתית, ובמיוחד שימוש התמכרותי, מחזק רגשות קנאה.
יש גם מי שטענו כי העצמת הקנאה היא כלי בידי אינסטגרם ורשתות מדיה חברתית אחרות לשם עידוד יתר-צרכנות.
אינסקטריום (מלטינית: insectarium; מַחְרָקָה, מַחֲרָקָה) הוא גן חיות, מוזיאון או תצוגה של חרקים חיים.
באינסקטריום לרוב נוהגים להציג פרוקי רגליים כגון עכבישים, חיפושיות, נמלים, דבורים, רב-רגליים, נדלים, צרצרים, מקלונאים, עקרבּים, וגְמַלי שלמה.
התצוגה היא לרוב לצורך חינוך ולמידה של אורח חייהם של החרקים, סביבתם הטבעית, חשיבותם לטבע ומיני החרקים בעולם.
כמו כן לומדים באמצעותם על תפקידיהם של האנטומולוג והארכנולוג.
Montréal Insectarium במונטריאול, מוזיאון החרקים הגדול בצפון אמריקה.
Audubon Butterfly Garden and Insectarium בניו אורלינס, המוזיאון בעל השטח הפתוח הגדול ביותר באמריקה.
אינסופיות היא קשת סיפור קרוסאובר בקומיקס המתרחשת ביקום מארוול בהוצאת חברת מארוול קומיקס, אשר פורסם בין אוגוסט 2013 לינואר 2014 למשך 6 מיני-סדרות בסדרה הראשית ו-42 חוברות קשורות.
את הסיפור כתבו בין היתר ג'ונתן היקמן, באיורם של אמנים כג'ים צ'ונג, ג'רום אופנה ודסטין ויבר.
העלילה מתייחסת לאירועים האחרונים שקרו במיתוג מחדש של "מארוול עכשיו!", כמוליך ישיר של אירועי "עידן אולטרון", ואשר מתרחשים בעיקר בסדרות האוונג'רס, האוונג'רס החדשים, נובה ושומרי הגלקסיה.
העלילה עצמה מתרחשת בשלוש חזיתות - חזית ראשונה מביאה את האיום החייזרי של גזע "הבנאים" על היקום; החזית שנייה מתמקדת ברצף התרחשויות אשר פוקדות את יקום מארוול, כאשר כדור הארץ נמצא במרכזן; והחזית שלישית מביאה את ההשלכות הפוליטיות שיש לאירועים האלו על כדור הארץ בקרב הקהילה הבין-גלקטית.
הסיפור עצמו מביא את התקפתו של תאנוס על כדור הארץ בזמן שהאוונג'רס נמצאים בחלל ומאחדים את היקום נגד קבוצת הבנאים.
האירוע הוכרז ביום קומיקס חינם של שנת 2013, כשהכותב טום ברוורט סיכם כי העלילה תהיה דומה לזו של הפחד עצמו.
ביוני 2013 הוכרז על מעורבות קבוצת האוונג'רס העוצמתיים באירוע, וביולי הוכרז כי העלילה תוביל לאירוע קרוס-אובר נוסף.
בעוד האוונג'רס יוצאים לחלל כדי להביס את "הבנאים" - הזן העתיק ביותר ביקום - תאנוס ניצל הזדמנות זו כדי לפלוש לכדור הארץ עם קבוצת "המסדר השחור" שלו.
בעוד המסדר השחור עסוק בקרב עם קבוצת האילומינטי, תאנוס אוסף מידע על יהלומי האינסוף.
הפנתר השחור הצליח להדוף את ננס שחור מהמסדר, בעוד דוקטור סטריינג' עסוק במאבק מנטלי נגד לוע-שחור.
חיה והאקס-מן נאבקים בלהב-עורב ובעל-ענקית, פרוקסימה מידנייט מתעמתת עם נאמור בחורבות אטלנטיס (אשר נהרסה במתקפת צבאות ואקאנדה), אך תאנוס הורה על נסיגה ברגע.
חזיז שחור ביקר את להב-עורב, אשר מספר לחזיז שחור כי תאנוס הוציא צו המורה על הריגתם של הבלתי אנושיים בגילאי 16-22, אחרת תושבי כדור הארץ יושמדו.
חזיז שחור משתמש בקודקס טריגן ומגלה שתאנוס הוציא צו זה כדי לאתר ולהרוג את בנו האבוד.
האוונג'רס והמועצה הגלקטית מותקפים בחלל על ידי הבנאים.
קפטן אמריקה והמועצה הגלקטית מתכננים פעולת תגמול, והם מגייסים מספר זני חייזרים.
בכדור הארץ, מספר גיבורים נלחמים בפלישה של תאנוס.
דוקטור סטריינג' מוצא את בנו של תאנוס בגרינלנד.
לוע שחור מגיע למקום, חוטף את הילד וגורם לסטריינג' לשכוח את האירועים אשר קרו..
חזיז שחור מתעמת עם תאנוס, וגורם להחרבת עיר הבירה של הבלתי אנושיים.
עקב כך, חזיז שחור מפוצץ פצצת טריגן ומשחרר את ערפילי טריגן בכל כדור הארץ.
מיליוני תושבים סובלים מטריגנסיס וביניהם גם בנו של תאנוס, ת'אן.
לאחר שתאנוס הביס את חזיז שחור,, קפטן אמריקה מבין כי האוונג'רס בנחיתות מספרית ונכנע לבנאים..
תור מתנגד לכך וצובר בעלי ברית רבי עוצמה שאבדו, וקפטן יוניברס מתעוררת מהתרדמת ומשמידה את הבנאים בספינת האם שלהם.
ביאושם, הבנאים פוקדים על האלפאס שלהם להשמיד את עצמם וכל אשר נקרה בדרכם.
אט-אט, האוונג'רס ובני-בריתם היטו את הקערה לטובתם והשמידו את חברי האלפאס הנותרים, והמועצה הגלקטית מודיעה להם על פלישתו של תאנוס.
לוע שחור נותן לת'אן חליפה השולטת בכוחותיו, ומדווח לתאנוס.
המסדר השחור ותאנוס פלשו לוואקאנדה, בעקבות הכרזתו של נאמור, כדי למצוא את יהלומי האינסוף.
המסדר מגיע לנקרופוליס של ואקאנדה ומוצא שם פצצות אנטי חומר, אשר היו אמורות להשמיד את כדורי ארץ של יקומים אחרים באמצעות חזיז שחור.
המסדר השחור עוזב לגרינלנד והשאיר את על-ענקית מאחור, להתמודד עם האילומינטי, מקסימוס ולוקג'או.
בעזרת שומרי הגלקסיה, האוונג'רס פורצים את המחסום תאנוס הציב ונלחמים במסדר השחור שלו.
כאשר חברי האילומינטי הגיעו לחדר פצצות האנטי-חומר בנקרופוליס, על-ענקית הביסה אותם באמצעות חזיז שחור.
כאשר על-ענקית החלה לפוצץ את הפצצות, מקסימוס ולוקג'או השתמשו בפצצות כנגד על-ענקית, ופוצצו אותה בכוכב לכת מרוחק ובלתי מיושב.
בקרב של האוונג'רס נגד המסדר השחור, לוע שחור שחרר את ת'אן ונתן לו להילחם באביו.
ת'אן כולא את תאנוס ואת פרוקסימה מידנייט במצב של "מוות חי", והמסדר שחור מפורק: לוע שחור נמלט, היפריון הורג את להב-עורב ורונאן המאשים הורג את ננס שחור.
איירון מן מעביר את תאנוס ופרוקסימה מידנייט לנקרופוליס, רונאן המאשים חוזר לעמו, הסקרול מכתירים את קל'רט כמלכם ואניהילוס פותח את הפורטל לאזור השלילי.
כחלק מהשלכות הסיפור, עיר הבירה של הבלתי-אנושיים נחרבת.
כמו כן, מיליוני אנשים נחשפו לערפילי טריגן עקב פיצוץ פצצת טריגן, ופיתחו כוחות-על.
בין היתר ניתן למנות את דוני גיל, שרה גרזה וקמלה קאן.
לבסוף, מתחיל אירוע "בלתי אנושיות".
אינסיסיווזאורוס (שם מדעי: Incisivosaurus; מילולית: "לטאה בעלת שן חותכת") הוא סוג של דינוזאור קטן מקבוצת התרופודה שהיה קרובו הרחוק של האובירפטור, והוא חי בתור הקרטיקון לפני 126 מיליון שנה.
מאובני הדינוזאור התגלו בתצורת יישיין שבמחוז ליאונינג, סין.